Karl Emil Nielsen er medlem af byrådet i Brønderslev og her vil han nu fortsætte som løsgænger. - I forbindelse med dagens dom mod mig, har jeg besluttet at melde mig ud af Dansk Folkeparti. Baggrunden er, at jeg ikke ønsker at skade partiet, især da alle nyhedsmedier fokuserer ensidigt på mit medlemskab af dette parti. Og Dansk Folkeparti er på ingen måder involveret i denne sag, skriver Karl Emil Nielsen i en mail til TV2/Nord. Han oplyser desuden, at han efter al sandsynlighed vil anke dommen, der lød på seks måneders fængsel for underslæb mod moderens dødsbo.

Referat:
Karl Emil Nielsen, der tirsdag blev dømt for underslæb, har nu meldt sig ud af Dansk Folkeparti for ikke at skade partiet.